
REFERAT DE APROBARE
la Proiectul de hotărâre privind inițierea inventarierii domeniului public și privat
 al comunei Ciumeghiu.

        Conform prevederilor:
-art. 289 din O.U.G. nr. 57/2019, privind Codul administrativ, cu modificările si completarile ulterioare,toate bunurile aparținând unităților administrativ-teritoriale sunt supuse inventarierii anuale. Inventarul bunurilor care alcătuiesc domeniul public al unității administrativ-teritoriale se întocmește și se actualizează de către o comisie special constituită.  Comisia prevăzută se constituie prin dispoziția fiecărei autorități executive a unității administrativ-teritoriale.
- art. 357, alin. (1) din O.U.G. nr. 57/2019, privind Codul administrativ, cu modificările si completarile ulterioare, inventarul bunurilor care alcătuiesc domeniul  privat al unităţii administrativ-teritoriale se întocmeşte şi se actualizează de către o comisie special constituită care are obligaţia de a actualiza inventarul bunurilor care alcătuiesc domeniul privat al unităţii administrativ-teritoriale în termen de cel mult 90 de zile de la modificarea regimului juridic al bunurilor respective.
Potrivit prevederilor art.289 și 357, alin. (4), din aceeasi ordonanta de urgenta, inventarul se aprobă prin hotărâre a autorităţii deliberative a fiecărei unităţi administrativ-teritoriale.
     Având în vedere prevederile art.289 și art. 357-Inventarierea bunurilor imobile din domeniul public și privat al unităţilor administrativ-teritoriale, din O.U.G. 
[bookmark: _GoBack]nr. 57/2019, privind Codul administrativ, cu modificările si completările ulterioare, consider oportună promovarea prezentului proiect de hotărâre.
    In urma inventarierii propun a se întocmi o listă cu imobilele care vor fi închiriate sau concesionate prin licitație publică. Licitatiile urmând se organiza conform legislației în vigoare . Prețul de pornire pentru închiriere sau concesionare vor fi stabilite prin rapoarte de evaluare întocmite de expert evaluator.
       Ca urmare a celor menționațe mai sus și în temeiul prevederilor art. 129, alin.2 lit.c din O.U.G. nr.57/.2019, privind Codul administrativ, cu modificările si completările ulterioare, supun spre dezbaterea și aprobarea Consiliului local al comunei Ciumeghiu Proiectul de hotărâre privind aprobarea inițierii inventarierii domeniului public și privat al comunei Ciumeghiu.

